cyanic-selkie/wikianc huggingface dataset:
Έλανος
Μορφολογία
αριστερά|μικρογραφία|Νεαρός έλανος στο Εθνικό πάρκο Ετόσα, Ναμίμπια Ο έλανος είναι είδος απαραγνώριστο, δηλαδή διακρίνεται εύκολα από άλλα είδη. Έχει μήκος 31-36 εκ. και άνοιγμα φτερών 76-88 εκ. Χρώμα στήθους και κεφαλιού λευκό, ενώ οι φτερούγες είναι γκριζωπές. Η πάνω μεριά του "βραχίωνα" είναι ολόμαυρη, όπως και πρωτεύοντα ερετικά του από την κάτω μεριά. Φέρει μαύρη "μάσκα" γύρω από τα μάτια τα οποία είναι κατακόκκινα. Οι φτερούγες μυτερές και μακριές και η ουρά κοντή και τετραγωνισμένη. Το ράμφος είναι κοντό. Το νεαρό είναι πιο σκούρο, με τα φτερά να έχουν άσπρες άκρες. Το πίσω μέρος του κεφαλιού και ο σβέρκος είναι πιο σκούρα, προς το καφετί.
Εξάπλωση
Ο έλανος εξαπλώνεται στην υποσαχάρια Αφρική και την τροπική Ασία, αλλά αποίκισε σχετικά πρόσφατα στην νοτιοδυτική Ευρώπη (Ισπανία, Πορτογαλία) από το Μαρόκο. Ακόμη σπάνιος αλλού στην Ευρώπη. Στην Ελλάδα είναι τυχαίος, παραπλανημένος επισκέπτης, με μόνο εννιά καταγραφές.
Το υποείδος caeruleus απαντάται στην Ισπανία, την Αφρική και την Αραβία. Το υποείδος vociferus βρίσκεται ανατολικά της εξάπλωσης του είδους στην νότια και τη νοτιοανατολική Ασία. Κατά μήκος της Σουμάτρας, της Ιάβας, του Βόρνεο και των Φιλιππίνων το υποείδος hypoleucus, ενώ το wahgiensis περιορίστηκε στη Νέα Γουινέα.
Σκλίβα Ηλείας
Η Σκλίβα είναι ημιορεινός οικισμός της Ηλείας και βρίσκεται κτισμένος σε υψόμετρο περίπου 290-330 μέτρων, νοτιοανατολικά του φράγματος Πηνειού, εγγύς των δυτικών παρυφών του πεδινού δρυοδάσους της Κάπελης. Βρίσκεται σε απόσταση περίπου 30,5 χιλιομέτρων ανατολικά-βορειοανατολικά της πόλης της Αμαλιάδας, περίπου 31,5 χιλιόμετρα βορειοανατολικά του Πύργου και περίπου 65 χιλιόμετρα νότια-νοτιοδυτικά της Πάτρας (μέσω Κάπελης). Ο πληθυσμός του, σύμφωνα με την απογραφή του 2011, είναι 120 μόνιμοι κάτοικοι. Οι κάτοικοί του ασχολούνται με τη γεωργία και την κτηνοτροφία.
Διοικητική εξέλιξη
Αναγνωρίστηκε ως οικισμός την 20η Απριλίου 1835 και υπήχθη στον τότε δήμο Σελληεντίας Αχαιοήλιδος ενώ με το ΦΕΚ 5Α της 8ης Μαρτίου 1841, και την κατάργηση του δήμου Σελληεντίας, υπήχθη στον τότε δήμο Πηνειίων. Με το ΦΕΚ 256Α της 28ης Αυγούστου 1912, και την κατάργηση των δήμων, υπήχθη στην τότε Κοινότητα Σιμόπουλου μέχρι την 15η Απριλίου 1966, όταν και αποσπάστηκε από αυτήν δημιουργώντας την ανεξάρτητη ομώνυμη Κοινότητα της οποίας αποτελούσε τον μοναδικό οικισμό μέχρι την κατάργηση των κοινοτήτων και την επαναθέσπιση των δήμων σύμφωνα με το «Σχέδιο Καποδίστριας». Επί της διοικητικής μεταρρύθμισης «Καποδίστριας» αποτελούσε τον μοναδικό οικισμό του δημοτικού διαμερίσματος Σκλίβας του Δήμου Πηνείας. Σήμερα αποτελεί οικισμό της Τοπικής Κοινότητας Σκλίβας του «καλλικρατικού» δήμου Ήλιδας.
Εξωτερικοί σύνδεσμοι
Κατηγορία:Χωριά του νομού Ηλείας Κατηγορία:Δήμος Ήλιδας Κατηγορία:Δήμος Πηνείας
Ευρωκώδικας
Οι Ευρωκώδικες είναι μια σειρά δέκα Ευρωπαϊκών Προτύπων (EN) για το σχεδιασμό των κατασκευών που αναπτύχθηκαν από την Ευρωπαϊκή Επιτροπή Τυποποίησης (CEN). Οι Ευρωκώδικες αποτελούν σειρά Ευρωπαϊκών Προτύπων που παρέχουν ένα κοινό για όλη την Ε.Ε. σύνολο μεθόδων για τον υπολογισμό της μηχανικής αντοχής των κατασκευαστικών έργων και των στοιχείων τους, τα οποία καλύπτονται από την Οδηγία 89/106/ΕΟΚ. Στόχο έχουν την δημιουργία ενός κοινού πλαισίου, εντός του Ευρωπαϊκού χώρου, για τον σχεδιασμό έργων πολιτικού μηχανικού.
Οι Ευρωκώδικες απαρτίζονται από 10 κύρια Ευρωπαϊκά Πρότυπα που συμπεριλαμβάνουν όλους τους τρόπους δόμησης (από σκυρόδεμα, χάλυβα, ξύλο, τοιχοποιία, γεωτεχνικά έργα και αλουμίνιο). Οι Ευρωκώδικες ολοκληρώθηκαν το 2007 και με τη σειρά τους υποδιαιρούνται, εκτός από το EN 1990, σε 58 μέρη, στα οποία γίνεται ανάλυση της συμπεριφοράς των κατασκευών (κτιρίων, γεφυρών, δεξαμενών, φραγμάτων, πύργων, αγωγών, καπνοδόχων), στο σεισμό ή/και πυρκαγιά.
Τα μέρη είναι:
Οι Ευρωκώδικες θα αντικαταστήσουν τα προϋπάρχοντα εθνικά Πρότυπα, τα οποία προβλέπεται να αποσυρθούν μετά από μια περίοδο παράλληλης εφαρμογής. Με το ΦΕΚ 1457/Β/2014, που εκδόθηκε στις 5 Ιουνίου του 2014 (Αριθμ. ΔΙΠΑΔ/οικ.372) εγκρίθηκε η εφαρμογής και χρήσης των Ευρωκωδίκων σε συνδυασμό με τα αντίστοιχα Εθνικά Προσαρτήματα χωρίς όμως την κατάργηση ισχύος των παλαιοτέρων κανονιστικών διατάξεων. Σε κάθε περίπτωση θα πρέπει όμως να αναφέρεται ρητά το κανονιστικό πλαίσιο που ακολουθήθηκε για τη σύνταξη της μελέτης, ενώ αποκλείεται η επιλεκτική χρησιμοποίηση διατάξεων από διαφορετικά κανονιστικά πλαίσια για το ίδιο έργο.
Εκτός από το σχεδιασμό των κατασκευών, οι Ευρωκώδικες πρόκειται να χρησιμοποιηθούν σε τεχνικές προδιαγραφές για την ανάθεση συμβάσεων δημόσιων υπηρεσιών και δημόσιων έργων καθώς και στη διαδικασία βεβαίωσης συμμόρφωσης κατασκευαστικών προϊόντων (σήμανση CE).
Εξωτερικοί σύνδεσμοι
Κατηγορία:Ευρωπαϊκή Ένωση Κατηγορία:Τυποποίηση Κατηγορία:Επιστήμη Πολιτικού Μηχανικού
Bangerz
Το Bangerz είναι το τέταρτο studio album από την Μάιλι Σάιρους. Το άλμπουμ κυκλοφόρησε στις 8 Οκτωβρίου 2013 και είναι το πρώτο της που κυκλοφόρησε μέσω την δισκογραφική εταιρεία RCA Records .
Το άλμπουμ είχε ως πρώτο single το We can't stop και ως δεύτερο το Wrecking Ball, τα οποία σημείωσαν μεγάλη επιτυχία.Συγκεκριμένα το βίντεο κλιπ του Wrecking Ball έσπασε το 24ωρο ρεκόρ του καναλιού VEVO με 19,3 εκατομμύρια προβολές καθώς και το ρεκόρ του ίδιου καναλιού για το βίντεο που θα φθάσει γρηγορότερα στις 100 εκατομμύρια προβολές(6 ημέρες) το οποίο κατείχε ήδη η Σάιρους. Αργότερα κυκλοφόρησε και το τρίτο single της Adore You.
-Κατάφερε να πουλήσει πάνω από 1 εκατομμύριο αντίγραφα παγκοσμίως,έφθασε Νο1 στην Billboard Hot 200 List και 5 τραγούδια του άλμπουμ μπήκαν στη λίστα του περιοδικού με τα 100 πιο πετυχημένα τραγούδια.
-Τον Ιούνιο του 2014, εμφανίστηκαν στο διαδίκτυο δύο ακυκλοφόρητα τραγούδια του άλμπουμ-Bangerz: το "Pretty Girls (Fun)", και το "Last Goodbye" και τον Ιούνιο του 2015 κυκλοφόρησε ένα ακόμη τραγούδι στο διαδίκτυο με τίτλο "Nightmare".
Υποψηφιότητες
Κατηγορία:2013 Κατηγορία:Άλμπουμ του 2013
Οι απάχηδες των Αθηνών (ταινία, 1950)
Οι απάχηδες των Αθηνών είναι δραματική ελληνική ταινία του 1950, σε παραγωγή Ολύμπια Φιλμ, σκηνοθεσία Ηλία Παρασκευά και σενάριο Γιάννη Πρινέα.
Πλοκή
Η ταινία αποτυπώνει τις σχέσεις μεταξύ πλουσίων και φτωχών με φόντο την παλιά Αθήνα. Ο Κώστας είναι γνωστός στην πιάτσα ως "Πρίγκιπας". Οι δουλειές του είναι ύποπτες, όμως τις εκτελεί πάντα με φινέτσα. Έτσι, τώρα που έμαθε την άφιξη του Ελληνοαμερικανού νεόπλουτου κυρίου Παραλή και της κόρης του Βέρας, για την οποία ο Παραλής ψάχνει αριστοκράτη γαμπρό, αποφασίζει να παρουσιαστεί μπροστά του ως πραγματικός πρίγκιπας. Στο μεταξύ, ο ταπεινός γραμματέας και ποιητής Κλέων, βαθιά ερωτευμένος με τη Βέρα, αναγκάζεται να υποχωρήσει μπροστά στη θέληση και το χρήμα του κυρίου Παραλή.
Βάση της ταινίας αποτελεί η ερωτική ιστορία του Κώστα και της Τιτίκας, η οποία ξεκινά με αφορμή ένα ποτήρι που σπάει στο κεφάλι του Κώστα κατά τη διάρκεια ενός καβγά στην ταβέρνα του Αντρέα. Ακολουθεί μια σειρά από κωμικές καταστάσεις και παρεξηγήσεις, που καταλήγουν σε προσωρινό χωρισμό του ζευγαριού, που όμως ξανασμίγει στο τέλος της ταινίας.
Παραγωγή και παραλειπόμενα
Η ταινία έκανε πρεμιέρα στις κινηματογραφικές αίθουσες στις 23 Νοεμβρίου 1950, καταλαμβάνοντας την 3η θέση μεταξύ 13 ταινιών της σεζόν 1949-1950 με 80.140 θεατές. Ήταν η πρώτη απόπειρα παραγωγής κινηματογραφικού μιούζικαλ για τα ελληνικά δεδομένα. Το έργο του Χατζηαποστόλου είχε γνωρίσει ήδη μεγάλη επιτυχία ως οπερέτα στη Λυρική Σκηνή, ενώ είχε προηγηθεί παλιότερη κινηματογραφική μεταφορά (1930) από την Νταγκ Φιλμ, την πρώτη ελληνική παραγωγή όπου συγχρονίζονταν ήχος και εικόνα.
Την εποχή των γυρισμάτων της ταινίας, βρισκόταν σε εξέλιξη ο θυελλώδης έρωτας Λάμπρου Κωνσταντάρα και Άννας Καλουτά, που στάθηκε αφορμή για να χωρίσει ο Κωνσταντάρας από την πρώτη του γυναίκα, Γιούλη.
Οι Μίμης Φωτόπουλος και Φραγκίσκος Μανέλλης ερμηνεύουν το χαρακτηριστικό τραγούδι "Ρετσίνα", ενώ το ζευγάρι Κωνσταντάρας-Καλουτά τραγουδούν "Τι μάτια".
Εξωτερικοί σύνδεσμοι
Κατηγορία:Ταινίες του 1950 Κατηγορία:Ελληνικές ταινίες Κατηγορία:Ελληνόφωνες ταινίες Κατηγορία:Ελληνικές δραματικές ταινίες Κατηγορία:Ταινίες βασισμένες σε έργα Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Ολύμπια Φιλμ Κατηγορία:Ελληνικές ασπρόμαυρες ταινίες
Σημαία της Καρνάτακα
Η Σημαία της Καρνάτακα είναι η επίσημη σημαία της πολιτείας της Καρνάταα στη νότια Ινδία.
Επίσημη έγκριση
Η σημερινή έκδοση ήταν επίσημα σχεδιαστεί κατά τη διάρκεια της Δέκατης Τέταρτης Συνέλευσης και αναγνωρίστηκε από την κυβέρνηση της Καρνάτακα στις 8 Μαρτίου του 2018. . Αν και η σημαία έχει αναγνωριστεί επίσημα από τη πολιτειακή συνέλευση, σήμερα είναι σε αναμονή για έγκριση από την κεντρική κυβέρνηση της Ινδίας να γίνει επίσημο σύμβολο της πολιτείας Καρνάτακα.
Σημαία του Βασιλείου της Μαϊσόρ (1399-1974)
μικρογραφία|Η αρχική σημαία του Βασιλείου της Μαϊσόρ, και της επακόλουθης πολιτείας Μαϊσόρ και την [[Καρνάτακα|αναδιοργάνωση της πολιτείας Μαϊσόρ]] Η σημερινή πολιτεία Καρνάτακα πέρασε από μια σειρά από γεωπολιτικούς και πολιτισμικούς μετασχηματισμούς. Μετά την ανεξαρτησία της Ινδίας το 1947, οι συνταγματικές αλλαγές πήραν σχεδόν τρία χρόνια για να τεθούν σε ισχύ, όπου το βασίλειο της Μαϊσόρ παρέμεινε στην αρχική του μορφή εδαφικά. Το 1950, το Βασίλειο του Μαϊσόρ μετονομάστηκε σε πολιτεία Μαϊσόρ, όταν η Ινδία έγινε λαϊκή δημοκρατία, αλλά ο Μαχαραγιάς Τζαγιατσαμαρατζέντρα Ουαντιγιάρ συνέχισε να είναι ο αρχηγός, ο επικεφαλής της πολιτείας Μαϊσόρ (ως μαχαραγιάς, στη συνέχεια ως ρατζπραμούχ, και στο τέλος ως κυβερνήτης). Το 1956 ο Νόμος για την Αναδιοργάνωση των Πολιτειών με Γλωσσική Βάση ψηφίστηκε από την Ένωση της Ινδίας, η οποία μεγάλωσε την έκταση της πολιτείας. Παράκτια τμήματα της Μανγκαλόρ, η οποία άνηκε στην προεδρία του Μαντράς, ενσωματώθηκαν στη πολιτεία Μαϊσόρ καθώς και οι Καναντόφωνες περιοχές της Βομβάης (μερικές φορές αναφέρεται ως περιοχή Βομβάη Καρνάτακα) και του Χαϊντεραμπάντ (Χαϊντεραμπάντ-Καρνάτακα). Το 1974, η πολιτεία Μαϊσόρ μετονομάστηκε σε πολιτεία της Καρνάτακα. Μέχρι αυτό το σημείο, η σημαία του Βασιλείου της Μαϊσόρ παρέμεινε η πολιτειακή σημαία, επίσημη μέχρι το 1956, και ντε φάκτο στη συνέχεια, μέχρι το 1974 παράλληλα με τη δίχρωμη σημαία Κανάντα Πάκσα. Με τη μετονομασία της πολιτείας, τα κινήματα υπέρ των Κανάντα στην Καρνάτακα απέκτησαν ρυθμό, κατά τη διάρκεια της ευρύτερης διάδοσης της δίχρωμης σημαίας των Κανάντα
Η σημαία του βασιλείου της Μαϊσόρ ήταν στενόμακρη και δίχρωμη: μια κόκκινη λωρίδα στην κορυφή, που συμβολίζει το κιννάβαρι, και μια καφέ λωρίδα στο κάτω μέρος. Στο κέντρο ήταν χαραγμένο το εθνόσημο του Βασιλείου της Μαϊσόρ. Κάποιες συνώνυμες εκδόσεις της σημαίας αφαιρούν το έμβλημα, ωστόσο η αρχική έκδοση της σημαίας περιλαμβάνει το εθνόσημο στο κέντρο. Το εθνόσημο φέρει ένα μυθικό δικέφαλο αετό, που ονομάζεται γκανταμπερούντα στη γλώσσα Κανάντα. Το έμβλημα αυτό από μόνο του ήταν μια υιοθέτηση αυτού της αυτοκρατορίας Βιτζαγιαναγκάρα. Το βασίλειο της Μαϊσόρ κληρονόμησε αυτό το δικαίωμα όταν το πριγκιπάτο τέθηκε σε λειτουργία το 1399 από τον Χαριχάρα Β΄, διορίζοντας τον πρώτο βασιλιά του Βασιλείου της Μαϊσόρ, τον Γιαντουράγια ως κυβερνήτη.
Μετά τη μετονομασία της πολιτείας το 1974, αυτή η σημαία σταδιακά ξεχάστηκε. Παρ΄όλα αυτά, αυτή η σημαία παραμένει, μέχρι σήμερα, η επίσημη σημαία της Βασιλικής Οικογένειας της Μαϊσόρ, και χρησιμοποιείται για ιδιωτική χρήση, και μερικές φορές για δημόσια χρήση στους εορτασμούς του φεστιβάλ Ντασάρα, συμπεριλαμβανομένης της Ειδικής Συνέλευσης (χάας ντουρμπάρ) κατά τη διάρκεια του καρναβαλιού.
Σημαία Κανάντα-Πάκσα (1974–2018)
μικρογραφία|Η σημαία Κανάντα Πάκσα, της οποίας ήταν η κατάσταση ήταν εκ των πραγμάτων σημαία της πολιτείας από τα τέλη της δεκαετίας του 1960 με αρχές της δεκαετίας του 1970 έως το 2018 Ενώ η δίχρωμη σημαία Κανάντα-Πάκσα παρέμεινε η ντε φάκτο σημαία της πολιτείας, οι νομικές επιπλοκές ήταν αρκετά περίπλοκες. Η δίχρωμη σημαία είναι η επίσημη σημαία ενός πολιτειακού κόμματος που ονομάζεται Κανάτα-Πάκσα. Θα ήταν μια διαφήμιση του κόμματος, αν η πολιτεία αναγνωρίσει αυτή τη σημαία ως επίσημη. Ωστόσο, η ίδια σημαία σχεδιάστηκε και έγινε διαδεδομένη κατά τη διάρκεια των κινημάτων υπέρ της Κανάντα στα τέλη της δεκαετίας του 1960. Ως εκ τούτου, η δίχρωμη σημαία έγινε περισσότερο δεμένη με τους ανθρώπους και τους ομιλητές της Κανάντα και τους "λόγιοι".
Όταν το 2018 η κυβέρνηση του επικεφαλής υπουργού Σινταραμαϊάχ αναγνώρισε επίσημα την τελευταία έκδοση, ο αρχηγός του κόμματος Βατάλ Ναγκαράτζ εξέφρασε την αποδοκιμασία του.
Σημερινός σχεδιασμός (2018–σήμερα)
Στην Ινδία, μόνο η πολιτεία Τζαμού και Κασμίρ επιτρέπεται να έχει κρατική σημαία. Ωστόσο, μετά από μια αντιπροσωπεία από τον διάσημο συγγραφέα στα Κανάντα και δημοσιογράφο Πατίλ Πουττάπα, και του Μπιμάπα Γκουντάπα Γκαντάντα, κοινωνικού λειτουργού, συναντήθηκε με τον επικεφαλής υπουργό Σινταραμαϊάχ αποτελούσαν τον Ιούνιο του 2017 μια ομάδα με εννέα νομικούς εμπειρογνώμονες, ακαδημαϊκούς, και "λόγιους" των Κανάντα, με επικεφαλής τον Γ. Σ. Σινταραμάγια, γενικός Γραμματέας του Τμήματος Κανάντα και Πολιτισμού, για τη μελέτη της νομιμότητας και των νομικών συνεπειών από την επίσημη έγκριση μιας σημαίας για την πολιτεία.
Μετά την υποβολή έκθεσης από την επιτροπή, είχε συσταθεί μια επιτροπή σχεδιαστών, η οποία δημιούργησε την τελευταία έκδοση που είναι τώρα σε ισχύ. Η σημερινή έκδοση είναι μια συμβολική συμβολή της με την Ινδική σημαία—με τις τρίχρωμες ρίγες—και την παλιά σημαία της Καρνάτακα. Επίσης υπάρχει η προσθήκη του πολιτειακού εθνοσήμου στο κέντρο της σημαίας, το οποίο είναι κυρίως παραλλαγή αυτής του Βασιλείου της Μαϊσόρ. Το σχέδιο συνάντησε αντιδράσεις από τα πολιτικά κόμματα και ομάδες υπέρ των Κανάντα, με το επιχείρημα ότι η παλιά σημαία (Κανάντα Πάκσα) ήταν περισσότερο αντιπροσωπευτική για την πολιτεία.
Παραπομπές
Κατηγορία:Εθνικά σύμβολα της Ινδίας
1785
Θάνατοι
Κατηγορία:Έτη
Εξάτμιση
Η εξάτμιση είναι η διαδικασία με την οποία ένα υγρό σώμα μετατρέπεται σε αέριο χωρίς να βράσει.
Κατά την εξάτμιση, μόρια που βρίσκονται στην ελεύθερη επιφάνεια του υγρού και που έχουν αρκετή κινητική ενέργεια, ξεφεύγουν από την έλξη των υπολοίπων μορίων και έτσι κινούνται πλέον ελεύθερα στο χώρο πάνω από την επιφάνεια του υγρού. Έτσι τα μόρια περνούν στην αέρια φάση.
Η εξάτμιση είναι μια διαδικασία ψύξης, των υπολοίπων μορίων που δεν εξατμίζονται. Καθώς φεύγουν από το υγρό μόρια με μεγάλη κινητική ενέργεια, η μέση κινητική ενέργεια των υπολοίπων μορίων του υγρού ελαττώνεται, οπότε ελαττώνεται και η θερμοκρασία του. (Αυτό εύκολα το καταλαβαίνουμε αν ρίξουμε λίγο οινόπνευμα στα χέρια μας οπότε αυτά δροσίζονται ή πιο απλά από το ότι κρυώνουμε όταν είμαστε βρεγμένοι στο μπάνιο).
Χαρακτηριστικά και παράγοντες της εξάτμισης
Τα δύο βασικά χαρακτηριστικά της εξάτμισης που την διαφοροποιούν από τον βρασμό είναι τα εξής:
Η εξάτμιση εξαρτάται από τους εξής παράγοντες:
Μέθοδος διαχωρισμού
Η εξάτμιση χρησιμοποιείται ως φυσική μέθοδος διαχωρισμού ομογενών μιγμάτων υγρών-στερεών. Συνήθως το υγρό μείγμα απλώνεται σε μεγάλες επιφάνειες και υπό την επίδραση του ήλιου εξατμίζεται το υγρό, αφήνοντας στο δοχείο το στερεό υπόλειμμα. Αυτή η μέθοδος εφαρμόζεται στις αλυκές για το διαχωρισμό του αλατιού από τη θάλασσα.
Εξωτερικοί σύνδεσμοι
Κατηγορία:Κατάσταση της ύλης Κατηγορία:Θερμοδυναμική Κατηγορία:Φυσικές διεργασίες Κατηγορία:Μετεωρολογικά φαινόμενα
Ανθούσα
Το όνομα Ανθούσα μπορεί να αναφέρεται:
Κατηγορία:Αποσαφηνίσεις ελληνικών τοπωνυμίων
ΣΚ Γιόβικ Λιν
Η ΣΚ Γιόβικ Λιν ήταν μια νορβηγική ποδοσφαιρική ομάδα από την πόλη Γιόβικ. Ιδρύθηκε την 1 Φεβρουαρίου 1902. Το 1962 κατέκτησε το κύπελλο Νορβηγίας και συμμετείχε στο Κύπελλο Κυπελλούχων 1963-64.
Τη δεκαετία του 2000 συμμετείχε στις μικρές κατηγορίες της χώρας. Το 2009 αντικαταστάθηκε από μια νέα ομάδα, την Γιόβικ ΦΦ.
Παραπομπές
Κατηγορία:Ιδρύσεις ποδοσφαιρικών ομάδων το 1902 Κατηγορία:Ποδοσφαιρικές ομάδες Νορβηγίας
Κολλαίικα Ιωαννίνων
Τα Κολλαίικα  είναι ημιορεινό χωριό της Δωδώνης στο νομό Ιωαννίνων το οποίο βρίσκεται σε υψόμετρο 480 μέτρων. Απέχουν 42 χλμ. νοτιοδυτικά της πόλης των Ιωαννίνων και 2 χλμ. δυτικά από τις Αχλαδιές. Ως οικισμός αναγνωρίστηκε το 1961. Σύμφωνα με το σχέδιο Καλλικράτης, μαζί με τα γειτονικά χωριά Αχλαδιές, Άνω Αχλαδιές, Βαδίστρα και Λεπάδι αποτελούν τη τοπική κοινότητα Αχλαδεών που ανήκει στη δημοτική ενότητα Λάκκας Σουλίου του Δήμου Δωδώνης και σύμφωνα με την απογραφή 2011 έχει πληθυσμό 21 κατοίκους.
Παραπομπές
Κατηγορία:Χωριά του νομού Ιωαννίνων Κατηγορία:Δήμος Δωδώνης
Ιερά Μονή Οσίου Ονουφρίου
Η Ιερά Μονή του Οσίου Ονουφρίου είναι ορθόδοξο γυναικείο μοναστήρι το οποίο βρίσκεται στον αγρό αίματος (Ακελδαμά στα αραμαϊκά) τον οποίο οι Εβραίοι πρεσβύτεροι αγόρασαν με τα τριάντα αργύρια που επέστρεψε ο Ιούδας ο Ισκαριώτης τα οποία είχαν δοθεί για την προδοσία του Ιησού. Βρίσκεται νότια των Ανατολικών Ιεροσολύμων και στη νότια πλαγιά της κοιλάδας της Γεέννης, κοντά στην κοιλάδα των Κέδρων. Βρίσκεται υπό την αιγίδα του Ελληνορθόδοξου Πατριαρχείου Ιεροσολύμων, και πήρε το όνομά της από τον ασκητή μοναχό του 4ου αιώνα, Άγιο Ονούφριο.
Ιστορία
Το μοναστήρι χτίστηκε το 1892 στη θέση ενός παλαιοχριστιανικού νεκροταφείου, αποτελούμενο από κόγχες λαξευμένες στην μπροστινή πλευρά του βράχου· κατά τον τέταρτο αιώνα, εδώ καθόταν ο Άγιος Ονούφριος ο Ασκητής προσευχόμενος. Εκτός από το σπήλαιο που διέμενε ο Άγιος Ονούφριος, υπάρχει και το Σπήλαιο των Αποστόλων, όπου λέγεται ότι κρύφτηκαν οι Απόστολοι κατά τη Σταύρωση. Μια υπόγεια εκκλησία υπήρχε από την εποχή του Κωνσταντίνου Α' (306–312) και διευρύνθηκε με την πάροδο των αιώνων. Έχει αφιερωθεί στον Άγιο Ονούφριο, με τις σπηλιές που βρέθηκαν στο νότιο τμήμα της εκκλησίας. Από την περίοδο αυτή, οι Ορθόδοξοι έχουν διατηρήσει το έθιμο να αφιερώνουν μια σειρά από παρεκκλήσια κηδειών στον Άγιο Ονούφριο.
Βιβλιογραφία
Κατηγορία:Χριστιανισμός στη Μέση Ανατολή
Κωνσταντίνος Κοζανιτάς
Ο Κωνσταντίνος Κοζανιτάς (1880-1954) ήταν τσαγκάρης στο επάγγελμα και 2ος Ολυμπιονίκης στην Μεσολυμπιάδα της Αθήνας το 1906 στο άθλημα της  αναρρίχησης επί κάλω (αναρρίχηση σε σκοινί). Για να προπονείται καθημερινά είχε κρεμάσει από την οροφή του μαγαζιού του στην Πάτρα ένα καραβόσκοινο για να ανεβαίνει στο πατάρι, ενώ όλοι οι άλλοι χρησιμοποιούσαν την σκάλα. Επίσης ο Κοζανιτάς συμμετείχε με τον Παναχαϊκό Γ.Σ. και στους 11ους Πανιώνιους αγώνες που έγιναν στην Σμύρνη το 1907 κερδίζοντας την 1η θέση στο ίδιο αγώνισμα.
Πηγές
Κατηγορία:Έλληνες Ολυμπιονίκες Κατηγορία:Αθλητές γυμναστικής της Παναχαϊκής Κατηγορία:Έλληνες αθλητές της αναρίχησης επί κάλω
Γ.Σ. Προσοτσάνη
Η Προσοτσάνη Γυμναστικός Σύλλογος (Π.Γ.Σ.) είναι αθλητικό σωματείο με έδρα την Προσοτσάνη. Ιδρύθηκε το 1970 μετά από συγχώνευση των ομάδων του νομού Δράμας, του Α.Ο.Π. και της Προοδευτικής. Χρώματα της ομάδας είναι το μπλε, το λευκό και το κόκκινο. Τον Φεβρουάριο του 2022, η διοίκηση προχώρησε στο λανσάρισμα του νέου εμβλήματος του Συλλόγου στο οποίο πρωταγωνιστικό ρόλο έχει και πάλι ο Αετός της Προσοτσάνης. Διαθέτει τμήματα ποδοσφαίρου και καλαθοσφαίρισης.
Η ποδοσφαιρική ομάδα του συλλόγου διεξάγει τους εντός έδρας αγώνες της στο Δημοτικό Στάδιο Προσοτσάνης «Γεώργιος Μακρής» χωρητικότητας 1.260 θεατών (660 καθήμενοι). Μετά από 28 χρόνια στην Α' Ε.Π.Σ., 6 χρόνια στη Β΄ Ε.Π.Σ., και 3 χρόνια στο Περιφερειακό την περίοδο 2006-2007 κέρδισε τη συμμετοχή της στο πρωτάθλημα του Βορείου ομίλου της Γ΄ Εθνικής κατηγορίας.Τελικά το 2008 υποβιβάστηκε στη Δ' Εθνική. Την περίοδο 2012-13, η ομάδα υποβιβάστηκε στην Α' ερασιτεχνική κατηγορία, μετά από 9 χρόνια παρουσίας στις εθνικές κατηγορίες.
Εξωτερικοί σύνδεσμοι
Κατηγορία:Αθλητικοί σύλλογοι Δράμας Κατηγορία:Ποδοσφαιρικές ομάδες Ελλάδας Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.ΚΑ.Σ.Α.ΜΑ.Θ. Κατηγορία:Ιδρύσεις αθλητικών συλλόγων το 1970 Κατηγορία:Ιδρύσεις ποδοσφαιρικών ομάδων το 1970 Κατηγορία:Ιδρύσεις ομάδων καλαθοσφαίρισης το 2013
Βιτ Γιέντλιτσκα
Ο Βιτ Γιέντλιτσκα (Vít Jedlička) είναι Τσέχος πολιτικός του κόμματος των Ελευθέρων Πολιτών. Είναι ο ιδρυτής του μη-αναγνωρισμένου μικροέθνους της Λιβερλανδίας, το οποίο ανακήρυξε στις 13 Απριλίου 2015, εκμεταλλευόμενος την συνοριακή διαμάχη ανάμεσα στην Κροατία και τη Σερβία. Έχει κρατηθεί δύο φορές για διάστημα λιγότερο της μίας ημέρας από τις κροατικές αρχές.
Εξωτερικοί σύνδεσμοι
Κατηγορία:Τσέχοι πολιτικοί Κατηγορία:Ηγέτες κρατών μη αναγνωρισμένων διεθνώς
Ινστιτούτο Ραμόν Λιουλ
Το Ινστιτούτο Ραμόν Λιουλ (καταλανικά: Institut Ramon Llull, γνωστό και με τα αρχικά IRL) είναι οργανισμός που έχει ως σκοπό την προώθηση της γλώσσας και κουλτούρας της Καταλονίας στον κόσμο. Εξαρτάται νομικά από τη Ζενεραλιτάτ της Καταλονίας και το Δημαρχείο της Βαρκελώνης όπου έχει και την έδρα του κι εντάσσεται στο ευρύτερο ομώνυμο ίδρυμα (Fundació Ramon Llull) που με έδρα την Ανδόρα ενσωματώνει και τις υπόλοιπες καταλανόφωνες περιοχές όπως το Αλγκέρο, την Περιφέρεια των Ανατολικών Πυρηναίων και τη σύμπραξη των Βαλενθιανικών Πόλεων. Έχει τέσσερις έδρες στο εξωτερικό, στο Βερολίνο, το Λονδίνο, το Παρίσι και τη Νέα Υόρκη. Από το 2008 το Δίκτυο Μπίβες των καταλανόφωνων πανεπιστημίων έχει ενταχθεί στο Ινστιτούτο.
Φέρει το όνομα του Ραμόν Λιουλ, μαγιορκινού συγγραφέα του 13ου αιώνα, του πρώτου που έγραψε λογοτεχνία στα καταλανικά.
Εξωτερικοί σύνδεσμοι
Κατηγορία:Καταλανική Γλώσσα Κατηγορία:Πολιτισμός στην Ισπανία
Αμπού Ντέις
Το Αμπού Ντέις (αραβικά: أبو ديس) είναι παλαιστινιακό χωριό στο Κυβερνείο της Ιερουσαλήμ της Εθνικής Παλαιστινιακής Αρχής το οποίο συνορεύει με την Ιερουσαλήμ. Από την Ενδιάμεση Συμφωνία του 1995 για τη Δυτική Όχθη και τη Λωρίδα της Γάζας, η γη του Αμπού Ντέις ήταν ως επί το πλείστον μέρος της «Περιοχής C», υπό πλήρη ισραηλινό έλεγχο. Σύμφωνα με την απογραφή του Παλαιστινιακού Κεντρικού Στατιστικού Γραφείου, το Αμπού Ντέις είχε πληθυσμό 12.604 κατοίκους το 2016.
Ιστορία
Το Αμπού Ντέις βρίσκεται σε αρχαία τοποθεσία, περιτριγυρισμένο από βαθιές κοιλάδες. Έχουν βρεθεί ερείπια αρχαίων κτιρίων, δεξαμενές, πατητήρια σταφυλιών και σπηλιές, ένα με τεφροφυλάκιο. Έχουν επίσης βρεθεί κεραμικά από την ύστερη ρωμαϊκή και βυζαντινή περίοδο.
Ο Γάλλος εξερευνητής Βίκτωρ Γκουερίν θεώρησε ότι το Άμπου Ντέις ήταν πανομοιότυπο με την αρχαία Βαουρήμ, αλλά αυτή η ταύτιση δεν γίνεται αποδεκτή σήμερα.
Εξωτερικοί σύνδεσμοι
Κατηγορία:Πόλεις της Παλαιστίνης
1786
Η παρούσα σελίδα αφορά το έτος 1786 κατά το Γρηγοριανό ημερολόγιο
Θάνατοι
Κατηγορία:Έτη
Πιέρ ντε Πολινιάκ
O Πιέρ, πρίγκιπας του Μονακό (24 Οκτωβρίου 1895 - 10 Νοεμβρίου 1964) από τον Οίκο των Πολινιάκ ήταν δούκας του Βαλεντινουά. Νυμφεύτηκε την τελευταία απόγονο του προηγούμενου Οίκου Γκουαγιόν ντε Ματινιόν. Προώθησε την τέχνη, τη μουσική και τη λογοτεχνία στο Μονακό και υπηρέτησε ως επικεφαλής της αντιπροσωπείας της χώρας στον ΟΗΕ για την Εκαπίδευση, την Επιστήμη και τον Πολιτισμό (United Nations Educational, Scientific and Cultural Organisation, UNESCO) και στη Διεθνή Ολυμπιακή Επιτροπή (International Olympic Comittee, IOC).
Η καταγωγή του
Ο Πιέρ-Μαρία-Ξαβιέ-Ραφαέλ-Αντουάν-Μελχιόρ κόμης ντε Πολινιάκ γεννήθηκε στο Σατώ ντε Κερσάμπ, στο Εννεμπόν του Μορμπιάν (στη Βρετάνη) ως ο τέταρτος γιος (και μικρότερο τέκνο) του Μαξένς-Μελχιόρ-Εντουάρ-Μαρί-Λουίς κόμη ντε Πολινιάκ (1857-1936) και της Σουζάνας-Μαριάνας-ΕΣτεφανίας-Φρανσίσκας δε Πάουλα δελ Κοραθόν δε Ζεσού δε λα Τόρρε υ Μιέρ (1858-1913) γεννημένης στο Μεξικό. Οι γονείς του παντρεύτηκαν στο Παρίσι το 1881. Ο παππούς του ήταν εξάδελφος τού Καμίγ Αρμάντ Ζυλ Μαρί πρίγκιπα του Πολινιάκ, αντιστράτηγου των Συνομοσπονδιακών Κρατών της Αμερικής. Εκ μητρός θείος του ήταν ο Χοσέ Ιγνάθιο Μαριάνο Σαντιάγο Ζοακίν Φρανθίθκο δε λα Τόρρε υ Μίερ, Μεξικανός πολιτικός. Ως απόμαχος του Α΄ Π. Π. είχε γίνει συνάδελφος στους αριστοκρατικούς κύκλους και καλός φίλος του Μαρσέλ Προυστ και του Ζαν Κοκτώ.
Γίνεται πρίγκιπας
Νυμφεύτηκε πολιτικά στις 19 Μαρτίου και θρησκευτικά στις 20 Μαρτίου 1920 στο Μονακό την Καρλόττα, νόθη κόρη του Λουδοβίκου Β΄ πρίγκιπα του Μονακό και της Μαρί Ζουλιέτ Λουβέ. Η οικογένειά του ανήκε σε πλάγιο κλάδο σε έναν από τους πιο διάσημους δουκικούς Οίκους της Γαλλίας, ο οποίος ήταν ευγενής τουλάχιστον από τον 12ο αι. και μέλη του έγιναν δούκες από το 1780 και μπήκε στον κατάλογο των ευγενών από το 1817. Επίσης ο Πιέρ ήταν απόγονος της Γιολάντ ντε Πολαστρόν δούκισσας του Πολινιάκ, ευνοούμενης της Μαρίας Αντουανέττας. Ο Πιέρ άλλαξε το όνομά του και τον θυρεό του σε αυτά του Οίκο των Γκριμάλντι με διάταγμα του Μονακό, που εκδόθηκε στις 18 Μαρτίου 1920, μία ημέρα πριν τον γάμο. Από την ημέρα του θρησκευτικού γάμου, η Αυλή του Μονακό αναφερόταν σε αυτόν ως δούκα του Βαλεντινουά jure auxoris. O τίτλος αυτός είχε δοθεί στη σύζυγό του ως μόνης διαδόχου στις 20 Μαΐου 1919. Το επώνυμο και ο θυρεός άλλαξαν με διάταγμα, σύντομα μετά που έγινε πολίτης του Μονακό, για να διασφαλιστεί ότι οι απόγονοί του θα φέρουν το επώνυμο Γκριμάλντι και θα έχουν έτσι δικαίωμα στη διαδοχή σύμφωνα με το άρθρο 1 του Οίκου του Μονακό. Ο Πιέρ έμεινε στη διαδοχή για τον γαλλικό τίτλο του δούκα του Πολινιάκ, όπως και οι εξ αρρενογονίας απόγονοί του.
Μυρτώδη
Τα Μυρτώδη (λατ. Myrtales) είναι τάξη των αγγειόσπερμων φυτών που ανήκει στην ομάδα των ροδιδών σύμφωνα με το σύστημα APG IV. Περιλαμβάνει 9 οικογένειες, 380 γένη και 13005 είδη.
Σύστημα του Κρόνκουιστ
Στο σύστημα του Κρόνκουιστ (1981) η τάξη Μυρτώδη περιλάμβανε τις εξής οικογένειες:
Σύστημα APG II
Στο σύστημα APG II (2003) τάξη των Μυρτώδων περιλάμβανε 14 οικογένειες:
Σύστημα APG IV
Σύμφωνα με το τελαυταίο σύστημα APG IV (2016) στην τάξη των Μυρτώδων κατατάσσονται οι εξής οικογένειες :
Κλαδόγραμμα
Παρακάτω παρατίθεται το κλαδόγραμμα του κλάδου των ροδιδών που δείχνει υποθετικές συγγενικές σχέσεις της τάξεως των Μυρτώδων σύμφωνα με το σύστημα APG IV (2016).
Παραπομπές
Κατηγορία:Μυρτώδη
Γκερέκ της Βρετάνης
Ο Γκερέκ της Βρετάνης, Κόμης της Νάντης και Δούκας της Βρετάνης (981 - 988) ήταν δεύτερος νόθος γιος του Αλαίν Β΄ της Βρετάνης και της Ιουδήθ, διαδέχθηκε τον αδελφό του Οέλ Α΄ της Βρετάνης. Διορίστηκε επίσκοπος της Νάντης (981) αλλά δεν καθιερώθηκε ποτέ επίσημα επειδή κλήθηκε την ίδια χρονιά να διαδεχτεί τον αδελφό του. Ο Αλβέρτος ο Μέγας περιγράφει με θαυμασμό την "ευσέβεια και την αυστηρότητα του", στάθηκε πάντοτε ο πνευματικός ηγέτης στην εκκλησία της Νάντης. Τα επτά χρόνια στα οποία διετέλεσε δούκας της Βρετάνης διατήρησε την πνευματική ηγεσία της επισκοπής. Με την άνοδο του κλήθηκε από τον αδελφό του να τον βοηθήσει στον πόλεμο με τον Κόναν Α΄ της Βρετάνης. Με Συνθήκη (982) ο Γουλιέλμος ΣΤ΄ της Ακουιτανίας επιβεβαίωσε τις κτήσεις της Νάντης νότια από τον Λίγηρα που είχε αποκτήσει ο πατέρας του (942). Την επόμενη χρονιά (983) πήγε στην αυλή του βασιλιά στην Δυτική Φραγκία Λοθάριου για να του δηλώσει όρκο υποτέλειας. Με την επιστροφή του τον συνέλαβε αιχμάλωτο ο Γοδεφρείδος Α΄ του Ανζού, τον ελευθέρωσε επειδή πρώτα τον ανάγκασε να δηλώσει υποτέλεια στην Νάντη. Ο Κόναν Α΄ της Βρετάνης που με τις ενέργειες του είχε οργανώσει την δολοφονία του αδελφό του Οέλ Α΄, φρόντισε να δηλητηριαστεί και να πεθάνει και ο Γκερέκ. Ο γιος και διάδοχος του Αλαίν, κόμης της Νάντης τον διαδέχθηκε σε νηπιακή ηλικία αλλά πέθανε πρόωρα δύο χρόνια αργότερα (990)
Πηγές
Κατηγορία:Δούκες της Βρετάνης Κατηγορία:Κόμητες της Νάντης
ΣΚ Μπρέγκεντς
Η ΣΚ Μπρέγκεντς είναι αυστριακή ποδοσφαιρική ομάδα από την πόλη Μπρέγκεντς, που ιδρύθηκε το 1919. Έδρα της ομάδας είναι το Casino Stadium, χωρητικότητας 12.000 θεατών. Μετράει δύο συμμετοχές στο Κύπελλο Ιντερτότο ΟΥΕΦΑ, το 2002 και το 2004, όπου αποκλείστηκε στον 2ο και 1ο γύρο αντίστοιχα.
Εξωτερικοί σύνδεσμοι
Κατηγορία:Ποδοσφαιρικές ομάδες Αυστρίας Κατηγορία:Ιδρύσεις ποδοσφαιρικών ομάδων το 1919
1787
Η παρούσα σελίδα αφορά το έτος 1787 κατά το Γρηγοριανό ημερολόγιο
Θάνατοι
Κατηγορία:Έτη
ΚΦ Ρέους Ντεπορτίου
Η ΚΦ Ρέους Ντεπορτίου (Club de Futbol Reus Deportiu, S.A.D.) είναι Ισπανικός ποδοσφαιρικός σύλλογος με έδρα το Ρέους, στην αυτόνομη κοινότητα της Καταλονίας. Ιδρύθηκε το 1909 και παίζει τους εντός έδρας αγώνες τις στο Estadi Municipal, χωρητικότητας 4.700 θέσεων.
Ιστορία
Η Ρέους Ντεπορτίου ιδρύθηκε στις 23 Νοεμβρίου 1909, μετά τη διάλυση της Reus Sport Club. Στις 29 Σεπτεμβρίου 1917, ο σύλλογος συγχωνεύθηκε με την Club Velocipedista και την SC Olímpia, δημιουργώντας τον πολυ-αθλητικό σύλλογο, ΚΦ Ρέους Ντεπορτίου. εναλλ.=|αριστερά|μικρογραφία|Η ομάδα 2015-16, που κέρδισε την άνοδο στη Σεγούντα Ντιβισιόν. Το 1951, η Ρέους Ντεπορτίου αναδιαρθρώθηκε σε δύο ανεξάρτητες οντότητες: την ΚΦ Ρέους Ντεπορτίου, αποκλειστικά αφιερωμένη στο ποδόσφαιρο και την Ρέους Ντεπορτίου, υποστηρίζοντας τα άλλα αθλήματα, με το roller hockey είναι το πιο γνωστό.
Μετά από αρκετά χρόνια αγωνιζόμενη στη Σεγούντα Ντιβισιόν Β, η Ρέους προκρίθηκε το 2015 στα πλέι οφ ανόδου για πρώτη φορά στην ιστορία της. Ηττήθηκε στο δεύτερο γύρο από τη Ράθινγκ ντε Φερόλ.
Το 2015, ο σύλλογος έφτασε στον γύρο των 32 του Κυπέλλου Ισπανίας 2015-16, όπου ηττήθηκε από την Ατλέτικο Μαδρίτης. Εκείνη την εποχή, ο σύλλογος προκρίθηκε και στα πλέι οφ ανόδου, αυτή τη φορά ως πρωταθλήτρια του 3ου Ομίλου της Σεγούντα Ντιβισιόν Β. Στον πρώτο αγώνα, η Ρέους νίκησε τη Ράθινγκ Σανταντέρ εκτός έδρας με 3-0 και κέρδισε την πρώτη της άνοδο στη Σεγούντα Ντιβισιόν μετά από τη νίκη με 1-0 στον επαναληπτικό αγώνα, που διεξήχθη στις 29 Μαΐου 2016.
Στις 18 Ιανουαρίου 2019, η LFP ανέστειλε τα δικαιώματα της Ρέους να συνεχίσει να αγωνίζεται στην Πριμέρα Ντιβισιόν και δέκα ημέρες αργότερα, ο σύλλογος αποκλείστηκε από τη διοργάνωση για τρία χρόνια, συν ένα πρόστιμο 250.000 ευρώ, λόγω μη καταβολής των μισθών των παικτών.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1909 Κατηγορία:Ποδοσφαιρικές ομάδες Ισπανίας
Δήμος Κίτσεβο
Ο Δήμος Κίτσεβο (Кичево; Kërçovë) είναι δήμος στο δυτικό μέρος της Βόρειας Μακεδονίας. Αποτελεί μέρος της Νοτιοδυτικής Στατιστικής Περιφέρειας. Κίτσεβο ονομάζεται επίσης η πόλη στην οποία βρίσκεται η έδρα του Δήμου Κίτσεβο.
Γεωγραφία
Ο Δήμος Κίτσεβο συνορεύει με:
Εξωτερικοί σύνδεσμοι
Κατηγορία:Δήμοι της Βόρειας Μακεδονίας  Κατηγορία:Νοτιοδυτική Στατιστική Περιφέρεια (Βόρεια Μακεδονία)
Time (άλμπουμ των Mercyful Fate)
Time είναι ο τίτλος του τέταρτου άλμπουμ του δανέζικου heavy metal συγκροτήματος Mercyful Fate, το οποίο κυκλοφόρησε στις 25 Οκτωβρίου του 1994 μέσω της δισκογραφικής εταιρείας Metal Blade Records.
Οι ηχογραφήσεις του "Time" πραγματοποιήθηκαν στο Sound Lab του Ντάλας από τον Μάιο ως το Αύγουστο του 1994, με παραγωγό τον Τιμ Κίμσεϊ, σε συνεργασία με τους King Diamond και Χανκ Σέρμαν.
Το κρανίο στο εξώφυλλο του δίσκου είναι το διάσημο κρανίο της Μελίσα, με το οποίο εμφανιζόταν ο King Diamond στις συναυλίες του συγκροτήματος. Η σιαγόνα είχε κλαπεί μετά από ζωντανή του εμφάνιση στο Άμστερνταμ.
Για την προώθηση του δίσκου γυρίστηκαν βίντεο κλιπ για τα "Nightmare Be Thy Name" και"Witches' Dance", ενώ περιόδευσαν στη Γερμανία το Νοέμβριο του 1994 και στη Βόρεια Αμερική τους δύο πρώτους μήνες του 1995.
Μέλη των Mercyful Fate
Η σύνθεση του συγκροτήματος κατά την ηχογράφηση του "Time" είχε την εξής μορφή:
Πηγές
Κατηγορία:Δισκογραφία των Mercyful Fate Κατηγορία:Άλμπουμ του 1994
Αντρέ Ριέ
Ο Αντρέ Λεόν Μαρί Νικολά Ριέ (André Léon Marie Nicolas Rieu), είναι Ολλανδός βιολιστής και διευθυντής ορχήστρας που γεννήθηκε στο Μάαστριχτ την 1η Οκτωβρίου 1949, περισσότερο γνωστός ως ιδρυτής της μεγάλης ορχήστρας βαλς «Γιόχαν Στράους», με την οποία περιοδεύει σε όλο τον κόσμο με επιτυχία παρόμοια με αυτή μεγάλων συναυλιών ποπ και ροκ μουσικής. Για το έργο του έχει τιμηθεί με μετάλλια.
Τα πρώτα του χρόνια
Ο Ριέ άρχισε να μαθαίνει βιολί σε ηλικία 5 ετών. Το επώνυμό του προέρχεται από οικογένεια Γάλλων Ουγενότων (Προτεσταντών προσφύγων). Ο πατέρας του Ριέ ήταν επίσης μουσικός, διευθυντής της συμφωνικής ορχήστρας του Λιμβούργου. Από πολύ νεαρή ηλικία, ο Αντρέ έδειξε να συναρπάζεται από τις ορχήστρες. Σπούδασε βιολί στο Βασιλικό Κονσερβατόριο στη Λιέγη και στο Κονσερβατόριο του Μάαστριχτ (1968-1973), όπου καθηγητές του υπήρξαν οι Jo Juda και Χέρμαν Κρέμπερς. Από το 1974 ως το 1977, παρακολούθησε μαθήματα στη Μουσική Ακαδημία των Βρυξελλών με τον Αντρέ Γκερτλέρ, παίρνοντας τελικώς πτυχίο με «Premier Prix» από τοhe Βασιλικό Κονσερβατόριο των Βρυξελλών.
Σταδιοδρομία
Στη σχολή, ο Ριέ είχε εκτελέσει το «Χρυσό και αργυρό βαλς» του Φραντς Λέχαρ. Ενθαρρυμένος από την ανταπόκριση του κοινού, αποφάσισε να ασχοληθεί με το βαλς. Σε ηλικία 29 ετών, το 1978, δημιούργησε τη «Salon Orchestra» του Μάαστριχτ, ενώ ήταν βιολιστής στη Συμφωνική Ορχήστρα του Λιμβούργου. Εννέα χρόνια αργότερα ίδρυσε την Ορχήστρα Γιόχαν Στράους και τη δική του εταιρεία παραγωγής. Από τότε οι οπερατικού στιλ συναυλίες του έχουν συνδεθεί ευρύτατα με μία αναγέννηση της μουσικής βαλς. Ο Ριέ παίζει ένα βιολί Στραντιβάριους του 1667.
Η Johann Strauss Orchestra
Το 1987 ο Αντρέ Ριέ ίδρυσε την Ορχήστρα Γιόχαν Στράους, αρχικώς με 12 μέλη, η οποία έδωσε την πρώτη συναυλία της την πρωτοχρονιά του 1988. Με την πάροδο των ετών, η ορχήστρα αυτή επεκτάθηκε εντυπωσιακά και σήμερα παίζει με 80 ως 150 μουσικούς.
Ο Ριέ εγγράφει το ρεπερτόριό του σε DVD και CD στα δικά του στούντιο στο Μάαστριχτ. Το ρεπερτόριο αυτό εκτείνεται σε ένα ευρύ φάσμα κλασικής, παραδοσιακής και ελαφράς μουσικής, καθώς και θέματα από γνωστές κινηματογραφικές ταινίες και μιούζικαλ. Η ζωντάνια των εμφανίσεών του σε συνδυασμό με αποτελεσματικό μάρκετινγκ έχουν προσελκύσει παγκόσμια ακροατήρια σε αυτή την αναδυόμενη έκφανση της κλασικής μουσικής.
Εκτός από δύο Παγκόσμια Μουσικά Βραβεία, οι δίσκοι του Ριέ έχουν γίνει «χρυσοί» και «πλατινένιοι» σε πολλές χώρες (8 φορές πλατινένιοι στην πατρίδα του Ολλανδία). Η τηλεόραση αποτελεί επίσης σημαντικό μέσο για τον Ριέ και την ορχήστρα του. Επί δύο εβδομάδες το 2013, ένας από τους βρετανικούς σταθμούς του BSkyB, ο Sky Arts 2, μετονομάσθηκε σε Sky Arts Rieu: Από τις 30 Μαρτίου μέχρι τις 14 Απριλίου 2013 ο σταθμός μετέδιδε συναυλίες του Ριέ και ντοκιμαντέρ για τον Ριέ 24 ώρες το εικοσιτετράωρο! .
Ο Αντρέ Ριέ και η Ορχήστρα «Γιόχαν Στράους» έδωσαν έναν μαραθώνιο επτά συναυλιών στη Ρουμανία τον Ιούνιο του 2015, τις μοναδικές που έδωσε ποτέ σε υπαίθριο χώρο εκτός από συναυλίες στη γενέτειρά του Μάάστριχτ, αρχίζοντας από την Piața Constituției στο Βουκουρέστι. Περισσότεροι από 150 χορωδοί συνόδευσαν τον Ριέ στο Βουκουρέστι και τραγούδησαν μπροστά στον πρόεδρο της Ρουμανίας Κλάους Γιοχάνις. Το σκηνικό αναδημιούργησε έναν αρχαίο ελληνικό ναό. Ο Ριέ δήλωσε ότι εργάσθηκε δύο χρόνια μόνο για αυτό το μεγάλο πρότζεκτ.
Εξωτερικοί σύνδεσμοι
Κατηγορία:Διευθυντές ορχήστρας Κατηγορία:Βιολιστές Κατηγορία:Ολλανδοί μουσικοί Κατηγορία:Ολλανδοί μουσικοί παραγωγοί
Μεγαλύτερη ανθρώπινη σημαία της Ινδίας
Η μεγαλύτερη ανθρώπινη σημαία της Ινδίας ήταν μια εκδήλωση που διοργανώθηκε για να σχηματιστεί η μεγαλύτερη στον κόσμο ανθρώπινη εθνική σημαία στο Τσενάι στο Ταμίλ Ναντού της Ινδίας. Διοργανώθηκε, στις 7 Δεκεμβρίου 2014 από το Διεθνές Ρόταρυ στην Ινδία με σύνθημα Rotary My Flag My India. Περισσότερα από 40.000 Ινδοί συγκεντρώθηκαν στη YMCA Grounds, στο Τσεννάι για να σχηματίσουν τη μεγαλύτερη στον κόσμο ανθρώπινη εθνική σημαία.
Είναι η επίσημη προσπάθεια να σπαστεί το προηγούμενο παγκόσμιο ρεκόρ που ήταν στο όνομα του Αθλητικού συλλόγου της Λαχόρης στο Πακιστάν. Τότε είχε σχηματιστεί η εθνική τους σημαία από 28.957 άτομα τον Φεβρουάριο του 2014.
Ο αξιωματούχος των Γκίνες Σιέντα Σουμπάσι-Γκεμίκι, κριτής του Βιβλίου Γκίνες, παρουσίασε τη πιστοποιητική επικύρωση της προσπάθειας.
Παραπομπές
Κατηγορία:Εθνικά σύμβολα της Ινδίας
ΜΦΚ Ντούμπνιτσα
Η ΜΦΚ Ντούμπνιτσα είναι μια σλοβακική ποδοσφαιρική ομάδα. Ιδρύθηκε το 1926. Αγωνίζεται στο Mestský štadión, χωρητικότητας 5450. Συμμετέχει στο Πρωτάθλημα ποδοσφαίρου Σλοβακίας από το 1993. Η καλύτερη θέση που κατέλαβε είναι η 4η την περίοδο 2004-2005. Έχει μια συμμετοχή στο Κύπελλο Ιντερτότο ΟΥΕΦΑ 2003.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1926 Κατηγορία:Ποδοσφαιρικές ομάδες Σλοβακίας
Λεωδάμας ο Θάσιος
Ο Λεωδάμας ήταν αρχαίος Έλληνας μαθηματικός και φιλόσοφος από τη Θάσο. Ήταν μαθητής του Πλάτωνα και από τα επιφανέστερα μέλη της Ακαδημίας. Γεννήθηκε μεταξύ του 427 και 415 π.Χ και το μεγαλύτερο μέρος της ζωής του έζησε στην Αθήνα
Τα Μαθηματικά στην Αρχαία Ελλάδα πριν τον Πλάτωνα
Τα μαθηματικά σαν επιστήμη είναι ένα αποκλειστικό δημιούργημα των αρχαίων Ελλήνων. Αυτοί πήραν πρότερες γνώσεις από άλλους λαούς, όπως οι Βαβυλώνιοι και οι Αιγύπτιοι, και τις ανήγαγαν σε επιστήμη. Η διαχωριστική γραμμή μεταξύ κάποιων εμπειρικών μαθηματικών γνώσεων και της επιστήμης των μαθηματικών είναι η απόδειξη. Η απόδειξη επινοήθηκε και χρησιμοποιήθηκε για πρώτη φορά από τον Θαλή τον Μιλήσιο (640-546 π.Χ).
Ο Θαλής, ο πρώτος από τους επτά σοφούς της αρχαίας Ελλάδας, ήταν πολυταξιδεμένος και έμπορος στο επάγγελμα. Ο Πλούταρχος αναφέρει ότι σε ένα ταξίδι του στην Αίγυπτο μέτρησε το ύψος των πυραμίδων προκαλώντας το θαυμασμό του εκεί ιερατείου. Επίσης το 585 π.Χ προέβλεψε την έκλειψη ηλίου, που συνέβη εκείνη τη χρονιά, και απέκτησε μεγάλη φήμη στην Ελλάδα. Ο Θαλής ίδρυσε την Υλοζωική Ιωνική Σχολή της Μιλήτου, που θεωρείται η πρώτη φιλοσοφική σχολή (Πανεπιστήμιο) στον κόσμο. Ο σκοπός της Ιωνικής Σχολής του Θαλή ήταν η ερμηνεία του κόσμου με όσο το δυνατόν λογική επιχειρηματολογία (ορθολογισμός) και προπάντων απαλλαγμένη από μύθους, δοξασίες και θρησκοληψίες. Δυστυχώς κανένα έργο του Θαλή δε σώθηκε. Πέθανε τέλος πλήρης ημερών, σε ηλικία 94 ετών, ενώ παρακολουθούσε αθλητικούς αγώνες στο στάδιο της Μιλήτου. Μαθητές του Θαλή και συνεχιστές της Σχολής του ήταν ο Αναξίμανδρος (611-546 π.Χ) και ο Αναξιμένης (585-528 π.Χ) από τη Μίλητο αμφότεροι και πιθανώς ο Ηράκλειτος (~540-480 π.Χ) από τη γειτονική Έφεσο. Τη Σχολή της Ιωνίας διαδέχτηκε η Σχολή των Πυθαγορείων. Ιδρυτής της νέας φιλοσοφικής σχολής ήταν ο Πυθαγόρας από τη Σάμο (~580-500 π.Χ). Πιθανώς να είχε θητεύσει στην Ιωνική Σχολή που ήταν εξάλλου πολύ κοντά στη Σάμο. Αφού γύρισε και αυτός τον τότε γνωστό κόσμο επέστρεψε στην πατρίδα του και επιχείρησε να ιδρύσει δική του σχολή. Όμως εκδιώχθηκε από τη Σάμο στα χρόνια της τυραννίας του Πολυκράτη και έτσι βρέθηκε στη Μεγάλη Ελλάδα, δηλαδή στην κάτω Ιταλία. Η σχολή που ίδρυσε στον Κρότωνα της κάτω Ιταλίας είχε τα μαθηματικά στο επίκεντρο της φιλοσοφίας τους. Η διαφορά σε σχέση με την Ιωνική Σχολή ήταν ο μυστικισμός. Τα μέλη της σχολής λειτουργούσαν σε συνωμοτική βάση και για να γίνει δεκτός κανείς στη σχολή ήταν δόκιμος για ένα διάστημα από τρία έως πέντε χρόνια. Τα μαθηματικά επιτεύγματα της σχολής δεν έπρεπε να ανακοινώνονται εκτός αυτής. Ο Ίππασος ο Μεταποντίνος για να μην ανακοινώσει εκτός της Σχολής την ανακάλυψή του για την ασυμμετρία θανατώθηκε από τους συντρόφους του με πνιγμό στη θάλασσα κατά τη διάρκεια ενός ταξιδιού. Τα μαθηματικά αναπτύχθηκαν σε πολύ μεγάλο βαθμό στη σχολή των Πυθαγορείων αλλά γνωρίζουμε σχετικά λίγα για αυτά, λόγω του κλειστού χαρακτήρα της σχολής. Τελικά, η σχολή αυτή διαλύθηκε βίαια από πολιτικά αντίπαλη μερίδα κατοίκων του Κρότωνα και μάλιστα πολλά μέλη της σκοτώθηκαν, ενώ άλλα εξορίστηκαν.
Η Ακαδημία του Πλάτωνα
Τη Σχολή των Πυθαγορείων διαδέχθηκαν οι Σχολές των Αθηνών. Η ακμή της Αθήνας ξεκίνησε μετά τους Περσικούς πολέμους, τον 5ο μ.Χ αιώνα και διήρκεσε περίπου 150 χρόνια. Σε αυτή ιδρύθηκαν διάφορες φιλοσοφικές σχολές με αποκορύφωμα την Ακαδημία του Πλάτωνα με αντικείμενα μελέτης τη φιλοσοφία, τα μαθηματικά, τις φυσικές και πολιτικές επιστήμες. Ιδρυτής της Ακαδημίας ήταν ο Πλάτων (427-347 π.Χ), όπου σε αυτή συνέρευσαν φωτισμένα μυαλά - επιστήμονες από όλο τον τότε γνωστό κόσμο. Στο υπέρθυρο της Ακαδημίας αναγραφόταν η φράση Μηδείς Αγεωμέτρητος Εισείτω, δηλαδή να μην εισέρχεται κανένας που δεν γνωρίζει Γεωμετρία. Ο Πλάτων θεωρούσε ότι η Γεωμετρία και τα Μαθηματικά ήταν ο μόνος και ασφαλής δρόμος για να προσεγγίσει κανείς τον Κόσμο των Ιδεών και τον Θεό. Επιστήμονες που θήτευσαν στην Ακαδημία ήταν οι Αριστοτέλης, Θεόδωρος ο Κυρηναίος, Θεαίτητος ο Αθηναίος, Λεωδάμας ο Θάσιος, Εύδοξος ο Κνίδιος, Δεινόστρατος και ο αδελφός του Μέναιχμος από την Προκόννησο της Θράκης, Ευκλείδης και πολλοί άλλοι. Την Ακαδημία έκλεισε με διάταγμα το 529 μ.Χ ο αυτοκράτορας Ιουστινιανός, μετά από 916 χρόνια αδιάλειπτης λειτουργίας, γιατί θεωρούσε ότι καλλιεργούσε την ειδωλολατρία.
Τα Στοιχεία του Ευκλείδη
Οι μαθηματικές γνώσεις από την εποχή του Θαλή μέχρι και του Ευκλείδη καταγράφηκαν στο μνημειώδες έργο Στοιχεία Γεωμετρίας. Το έργο αυτό συνέγραψε ο Ευκλείδης στην Αλεξάνδρεια τον 3ο π.Χ αιώνα. Το μαθηματικό αυτό αριστούργημα διαρθρώνεται σε 13 βιβλία που περιέχουν 121 ορισμούς, 5 αιτήματα, 9 κοινές έννοιες και 465 προτάσεις (θεωρήματα) και αναπτύσσονται όλες οι αποδεικτικές μαθηματικές μέθοδοι. Επίσης για πρώτη φορά στον κόσμο γίνεται η αξιωματική θεμελίωση μιας μαθηματικής επιστήμης. Τα Στοιχεία έθεσαν στο περιθώριο προηγούμενες εκδόσεις έργων Γεωμετρίας λόγω της καταφανούς ανωτερότητάς τους αλλά, και μετά τον Ευκλείδη ουδείς κατάφερε να τα αμφισβητήσει. Υπήρξαν βέβαια αρκετοί μαθηματικοί που συνέγραψαν σχόλια για τα Στοιχεία, ή διάφορες συμπληρωματικές εργασίες. Η μόνη ουσιαστική συμπλήρωση στην αξιωματική θεμελίωση των Στοιχείων έγινε από τον Γερμανό μαθηματικό Ντάβιντ Χίλμπερτ (1862-1943) το 1899 με το περίφημο έργο του Επί των θεμελίων της Γεωμετρίας (Grundlagen der Geometrie).
Αναφορές στον Λεωδάμαντα
Ένας από τους τελευταίους διευθυντές της Ακαδημίας ήταν ο νεοπλατωνικός φιλόσοφος Πρόκλος (412-485 μ.Χ) από την Λυκία, που άφησε αρκετά σημαντικό έργο. Ένα από τα πιο σπουδαία έργα του που σώθηκαν και μας δίνει ανεκτίμητες πληροφορίες ήταν τα Σχόλια στο 1ο βιβλίο των Στοιχείων του Ευκλείδη. Εκεί ο Πρόκλος μεταξύ άλλων αναφέρει και τα ονόματα 23 Γεωμετρών από τον Θαλή μέχρι τον Ευκλείδη με σύντομη αναφορά σε μερικούς από αυτούς για την προσφορά τους στη Γεωμετρία. Ο Πρόκλος αντλεί αυτές τις πληροφορίες πιθανόν από το έργο Ιστορία Γεωμετρίας του Εύδημου του Ρόδιου. Το έργο αυτό γράφτηκε περίπου τον 3ο π.Χ αιώνα και δυστυχώς χάθηκε. Αν αυτό είχε διασωθεί η γνώση μας για τα πρόσωπα της αρχαίας Ελληνικής Γεωμετρίας και επιστήμης γενικότερα θα ήταν πιο πλήρης και εμπεριστατωμένη. Μέσα σε αυτούς τους 23 Γεωμέτρες βρίσκεται και ο Λεωδάμας ο Θάσιος. Ο Πρόκλος αναφέρει ότι ήταν μαθητής του Πλάτωνα και περίπου συνομήλικος του Θεαίτητου. Ο Θεαίτητος ήταν Αθηναίος αριστοκρατικής καταγωγής και σπουδαίος μαθηματικός. Γεννήθηκε το 415 π.Χ και σκοτώθηκε ένδοξα το 369 π.Χ σε πόλεμο των Αθηναίων με τους Κορινθίους. Σπούδασε στην Ακαδημία, ήταν μαθητής του Πλάτωνα και πιθανώς να διετέλεσε και διευθυντής της. Σ’ αυτόν αποδίδονται το Χ και ΧΙΙΙ βιβλίο των Στοιχείων. Πολλά στοιχεία για τον Θεαίτητο τα αντλούμε από τον Πλατωνικό διάλογο Θεαίτητος. Σε αυτόν το διάλογο (Θεαίτητος 147D) μετέχουν ο γηραιός Θεόδωρος ο Κυρηναίος, δάσκαλος του Θεαίτητου, ο Θεαίτητος και κάποιος νεαρός με το όνομα Σωκράτης.
Ο Πλάτων εκεί περιγράφει μία μέθοδο που αφορά τις τετραγωνικές ρίζες των αριθμών μέχρι (και;) το 17 και την εικασία ότι αυτοί έχουν άπειρη ανθυφαίρεση. Ο ομότιμος καθηγητής του Πανεπιστημίου Αθηνών κ. Στ. Νεγρεπόντης έχει κάνει εμπεριστατωμένη ερευνητική εργασία για το θέμα αυτό και μάλιστα ανακατασκευάζει με τη βοήθεια των Πλατωνικών Διαλόγων και του Χ βιβλίου των Στοιχείων την απόδειξη για το Θεώρημα της Παλινδρομικότητας της Ανφυφαίρεσης άρρητων αριθμών, που θεωρεί ότι γνώριζε ο Θεαίτητος.
Αλλά ας επιστρέψουμε στον Λεωδάμαντα. Αφού ήταν από τα επιφανέστερα μέλη της Ακαδημίας και κοντά στον Θεαίτητο, πιθανώς άμεσος συνεργάτης του, τότε μπορούμε ισχυρά να επιχειρηματολογήσουμε ότι συμμετείχε στη συγγραφή των Χ και ΧΙΙΙ βιβλίων των Στοιχείων καθώς και στην απόδειξη του πιο πάνω θεωρήματος. Ας σημειώσουμε ότι αυτό είναι ένα πολύ δύσκολο θεώρημα και αποδείχθηκε τελικά τον 19ο αιώνα με τη συνδρομή πολλών σπουδαίων Μαθηματικών.
Ο Πρόκλος τώρα αναφέρει ότι ο Αρχύτας από τον Τάραντα (428-365 π.Χ) θεωρείται ένας από εκείνους, όπως ο Λεωδάμας ο Θάσιος και ο Θεαίτητος ο Αθηναίος, που πλούτισαν τον κλάδο της Γεωμετρίας με πρωτότυπα θεωρήματα και έδωσαν επιστημονικότερη κατεύθυνση σ’ αυτά (Πρόκλου Eucl. pol, II 66, 14). Στον Αρχύτα αποδίδεται η λύση του προβλήματος του διπλασιασμού του κύβου (Δήλιο πρόβλημα) με τη χρήση ημικυλίνδρου. Από αυτή την αναφορά του Πρόκλου μπορούμε να εικάσουμε δύο πράγματα :
Α) Τη συγγραφή των Χ και ΧΙΙΙ βιβλίων των Στοιχείων που αναφέραμε παραπάνω.
Κυνόδοντας
thumb|Οι κυνόδοντες ενός [[σκύλος|σκύλου κάνουν κατανοητό γιατί συσχετίζονται με τους κυνίδες.]]
Ο κυνόδοντας είναι είδος δοντιών των θηλαστικών ανάμεσα στους κοπτήρες και τους γομφίους. Χρησιμοποιούνται για την εξαγωγή τροφίμων από τα αρπακτικά ζώα (π.χ. γάτες). Οι κυνόδοντες έχουν πάρει το όνομά τους από τη αρχαία ελληνική λέξη κύων, ο σκύλος.
Λεωδάμας ο Θάσιος
Αναφορές στον Λεωδάμαντα
Ο Πλάτων έδωσε γενική μορφή στην αναλυτική μέθοδο την οποία με μορφή επιστολής εκθέτει στο μαθητή του Λεωδάμαντα. Η λογική αυτή αποδεικτική μέθοδος μετασχηματίζει διαδοχικά το θεώρημα που θέλουμε να αποδείξουμε σε σειρά άλλων ισοδύναμων, το τελευταίο των οποίων είναι γνωστό. Τότε αν ακολουθήσουμε την αντίστροφη πορεία μπορούμε από το τελευταίο γνωστό θεώρημα να φθάσουμε στο αποδεικτέο.
Κυνόδοντας
Οι κυνόδοντες έχουν έναν πολύ σημαντικό ρόλο. Αυτά τα δόντια είναι πολύ γερά, με ρίζα πολύ βαθιά (μέχρι 3 εκατοστά). Ο ρόλος τους είναι ζωτικής σημασίας κρατώντας σταθερή την τροφή κατά τις μασητικές κινήσεις στην κατανάλωση κρέατος και περιστασιακά ως όπλα. Συχνά τα μεγαλύτερα δόντια στο στόμα των θηλαστικών. Τα περισσότερα είδη που τους έχουν αναπτυχθεί κανονικά τέσσερις κατ'άτομο, δύο στην πάνω γνάθο και δύο στην κάτω και χωρίζονται σε κάθε γνάθο από τους κοπτήρες, όπως για παράδειγμα στους ανθρώπους και τα σκυλιά. Στα περισσότερα ζώα, κυνόδοντες είναι τα περισσότερο πρόσθια δόντια στο οστό της άνω γνάθου.
Κατηγορία:Δόντια
Λεωδάμας ο Θάσιος
Αναφορές στον Λεωδάμαντα
Τελευταία αναφορά του Πρόκλου είναι ότι ο Λεωδάμας είχε μαθητή του τον Λέοντα τον Βυζάντιο, ο οποίος είχε συγγράψει βιβλίο Γεωμετρίας με τίτλο Στοιχεία.
Πηγές
Κατηγορία:Αρχαίοι Έλληνες μαθηματικοί Κατηγορία:Ακαδημεικοί φιλόσοφοι Κατηγορία:Αρχαίοι Θάσιοι
1788
Η παρούσα σελίδα αφορά το έτος 1888 κατά το Γρηγοριανό ημερολόγιο
Θάνατοι
Κατηγορία:Έτη
ΑΚΦ Γκλόρια 1922 Μπίστριτσα
Η ΑΚΦ Γκλόρια 1922 Μπίστριτσα ήταν Ρουμανική ποδοσφαιρική ομάδα από την πόλη Μπίστριτσα. Ιδρύθηκε στις 6 Ιουλίου 1922 και διαλύθηκε τον Αύγουστο του 2015. Αγωνιζόταν στο Stadionul Jean Pădureanu χωρητικότητας 7800 θεατών. Καλύτερη θέση που πήρε στο πρωτάθλημα ποδοσφαίρου Ρουμανίας (Liga 1) ήταν η 3η την περίοδο 2002-03.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1922 Κατηγορία:Ποδοσφαιρικές ομάδες Ρουμανίας
Ντάρμστατ (διοικητική περιφέρεια)
Η διοικητική περιφέρεια Ντάρμστατ (γερμανικά: Regierungsbezirk Darmstadt) είναι μια από τις τρεις διοικητικές περιφέρειες του γερμανικού ομόσπονδου κρατιδίου της Έσσης και βρίσκεται στο νότιο μέρος του κρατιδίου. Η δομή της περιοχής είναι κυρίως αστική. Τέσσερις ανεξάρτητες αστικές περιφέρειες (Kreisfreie Städte) βρίσκονται στην έκτασή της. Έχει 3.772.906 κατοίκους (31 Δεκεμβρίου 2006) και έκταση 7.444,88 χμ². Περισσότερο από το μισό του πληθυσμού της Έσσης ζει εδώ.